laion/Wikipedia-Exotic huggingface dataset:
Nahkgalanteriikombinaat Linda

Nahkgalanteriikombinaat Linda oli Nõukogude okupatsiooniperioodil tegutsenud Eesti ettevõte. Pärast Vabadussõja lõppu 1920. aastal rajas parkal Juhan Susi Tallinnas nahatööstuse Linda, mis asus aadressil Suur-Pärnu mnt 87. Kõnealune hoone on säilinud tänapäevani, uueks aadressiks on tal Pärnu mnt 132, majale on tehtud suur juurdeehitus ja seal asub praegu trükikoda Aldus. Pärast sõda alustasid endiste omanike rajatud ettevõtete baasil tegevust riiklikud käsitööliste artellid: tekstiili- ja nahatööndusartellid Sangar Tartus, Kiir Pärnus, Viru Ühendus Rakveres, Kalev Raplas; nahatööndusartellid Soliid, Priima, Võit ja Toodang Tallinnas. Kindaid toodeti nahkkindatööstuse artellis Energia ja kudumistööliste artellis Vill; karusnahast tooted valmisid Tallinna Õmblusvabrikus, milline oli V. Klementi nimelise õmblustootmiskoondise (hilisem AS PTA) eelkäija. 1962/63. aastal koondati osa seni eraldi tegutsenud artelle ja muid tootmisüksusi üheks suureks ettevõtteks, mille nimeks sai Nahkgalanteriikombinaat Linda. Kombinaadil olid tsehhid ja jaoskonnas Viljandis, Tapal, Kohilas, Tallinnas 1977. aastast Maakri tänaval Maakri 19/21, Nahkgalanteriikombinaat "Linda" juurdelõikustsehh Saue tänav 9/2, Pärnu maantee 132 ja firmakauplus Tallinnas Kullassepa tänav 4. Nõukogude võimu lagunemise ja Eesti taasiseseisvumise käigus lõppesid ka plaanimajanduslikud tellimused ja 1990. aastate alguses riiklik aktsiaselts Linda osaliselt erastati, osaliselt likvideeriti. Kunagistest suurettevõtte osakondadest toimib lisaks Lindantele tänaseni AS Galvi-Linda Viljandis. http://www.lindante.ee/linda-lugu/ Nahkgalanteriikombinaadi «Linda», Ühistöö : Rapla maakonna ajaleht, nr. 139, 24 november 1973 lindante.ee/linda-lugu
Pärnu Keskraamatukogu

Pärnu Keskraamatukogu on raamatukogu Pärnus. Raamatukogu algusajaks peetakse 7. jaanuari 1909, mil avati Pärnu linna avalik tasuta lugemistuba Elevandi tänaval majas number 7 (rahvamaja kolmandal korrusel). Lugemistoa tarvis telliti 400 eestikeelset raamatut ja 16 nimetust eesti-, vene- ja saksakeelseid ajalehti. Raamatukogu asutasid 1920. aastal linnanõunik August Klein, algkooliõpetaja August Kuusberg ja Pärnu Eliisabeti koguduse abiõpetaja Johan Kõpp. 1920. aastail paiknes raamatukogu aadressil Nikolai-Vilmsi (tänapäeval Nikolai) 2, 1930. aastal koliti ruumipuuduse tõttu Pärnu Eesti Kooliseltsi ruumidesse Rüütli 55, 1941. aastal hoonesse Rüütli 30. 1946. aastal loodi lasteraamatukogu. 1970. aastal anti raamatukogule Johannes Semperi nimi. Uue hoonet aadressil Akadeemia 3 hakati ehitama 2002. aastal ning ruumid avati täies mahus 2008. aastal. 2022. aastast paiknevad hoone kõrval raamatukoguhoidjate Leida Taltsi ja Saima-Õie Andla mälestuspingid. 2018. aastast on Pärnu Keskraamatukogu haruraamatukogud Audru, Jõõpre, Lindi, Lavassaare, Aruvälja, Tõstamaa, Tõhela, Pootsi ja Paikuse raamatukogu. 2013. aastast on raamatukogu juures tagastuskast, 2020. aastal paigaldati teinegi ning ka raamatukapp. 1920–1923 Mart Lekstein (Mart Lepaste) 1923–1945 Johannes Saar 1945–1954 Dagmar Bell 1954–1986 Ilme Kallasmaa 1986–2012 Saima-Õie Andla 2012–2022 Heinike Sinijärv 2022. aastast Krista Visas Allikas: "Ajalugu". Pärnu Keskraamatukogu. Vaadatud 17. jaanuaril 2023.
Žanna Žuravel

Žanna Žuravel (sündinud 5. mail 1960) on Eesti köite- ja nahakunstnik. 1975–1979 Odessa Kunstikool 1982–1987 Eesti NSV Riiklik Kunstiinstituut, nahkehistöö eriala 1995, 2000, 2005, 2010, 2015 – rahvusvaheline köitekunstinäitus “Scripta manent”, Tallinn 2010 – "Eesti köide", Tallinna Keskraamatukogu 2007, 2009 – 9. ja 10. rahvusvaheline köitekunsti biennaal, St Rémy-lès-Chevreuse, Prantsusmaa 1995, 1997, 2004 – “1+21. Silvi Kalda ja diplomandid”, Tallinn, Keila 2008 – Näitus-konkurss ”Luuleline köide”, TLÜ Akadeemiline Raamatukogu 2002 – II rahvusvaheline köitekunstinäitus, Assisi, Itaalia 1999 – Köitekunstinäitus “Tarvilik raamat”, Eesti Rahvus­raamatukogu 1998 – Isikunäitus, Leedu 1996 – Grupinäitus, Moskva 2006–... Eesti Köitekunstnike Ühenduse liige 1999–... Eesti Nahakunstnike Liidu liige "Arhiivikoopia". Originaali arhiivikoopia seisuga 8. september 2016. Vaadatud 17. veebruaril 2017.{{netiviide}}: CS1 hooldus: arhiivikoopia kasutusel pealkirjana (link) http://www.scriptamanent.ee
Reisija

1963. aasta filmi kohta vaata artiklit Reisija (film 1963). Reisija on Maailma Turismiorganisatsiooni järgi isik, kes liigub väljapoole oma tavalist elukeskkonda puhkuse, töö tõttu või mõnel muul eesmärgil, näiteks sõprade või tuttavate külastamine, palverännak vms. Sõna reisija tuleneb sõnast reisimine, mis tähendab liikumist eri geograafiliste asukohtade vahel nii koduriigi siseselt kui ka koduriigi väliselt ning sihtkohas viibitakse vähem kui üks kalendriaasta. Eesti mitmekeelses terminibaasis on reisija defineeritud kui tollipiiri seaduslikult ületav füüsiline isik, sõltumata tollipiiri ületamise eesmärgist. Maailma Turismiorganisatsioon liigitab reisijad külastajateks ja turistideks: Külastaja viibib sihtkohas vähem kui 24 tundi, teda saab nimetada ühe päeva külastajaks või ekskursandiks. Turist on isik, kes viibib sihtkohas vähemalt ühe ööpäeva ning kasutab selleks kohalikku majutusteenust. Turismiorganisatsioon (2009) liigitab turistid omakorda kolme tüüpi: Siseturist, kes reisib koduriigi piires, kuid viibib väljaspool tavapärast elukeskkonda. Sisserändav turist on isik, kes tuleb riiki, mille kodakondsust tal ei ole. Väljarändav turist on isik, kes liigub väljapoole oma koduriigipiire. Reisimine World Tourism Oranization (2009). "Understanding Tourism: Basic Glossary (*)" (PDF). Originaali (PDF) arhiivikoopia seisuga 26.08.2018. Vaadatud 28.11.2019. Eesti Keele Instituut (2002). "Reisija". Originaali arhiivikoopia seisuga 25.10.2021. Vaadatud 29.11.2019. Statistikaamet (2015). "Mõisted". Vaadatud 28.11.2019.[alaline kõdulink] Turismiliigid.weebly (s.a.). "Turismi liigid ja vormid". Vaadatud 28.11.2019. {{netiviide}}: kontrolli kuupäeva väärtust: |aeg= (juhend) Eurostat (2014). "Glossary: Tourism". Vaadatud 28.11.2019.
Noora (eesnimi)

Noora on soomepärane naisenimi, mis tuleneb nimest Eleonore. 2020. aasta 1. jaanuari seisuga oli Eestis eesnimi Noora 111 naisel. Noora oli populaarsuselt 718. naisenimi. Nora (eesnimi) Noora Hautakangas, Soome modell Eesti Entsüklopeedia. 6. köide: Muther–Rakitse. Tartu: Loodus, 1936, lk 247. "Arhiivikoopia". Originaali arhiivikoopia seisuga 27. veebruar 2020. Vaadatud 27. veebruaril 2020.{{netiviide}}: CS1 hooldus: arhiivikoopia kasutusel pealkirjana (link)
Dick Bruna

Hendrik Magdalenus Bruna; tuntud kui Dick Bruna (23. august 1927 Utrecht – 16. veebruar 2017 Utrecht) oli hollandi lastekirjanik ja raamatute illustraator. Dick Bruna on kirjandusliku tegelase jänes Miffy (Hollandis tuntud kui Nijntje) looja, kes on peategelaseks 32 raamatus. Neid raamatuid on tõlgitud enam kui 50 keelde ja müüdud üle 85 miljoni eksemplari. Kokku kirjutas ja illustreeris ta 124 raamatut. Tema loomingust on eesti keeles ilmunud lasteraamat "Jõulud" (1992; kirjastus Tiritamm; hollandi keelest tõlkinud Mati Sirkel). "Dick Bruna, 'spiritual father' of rabbit Miffy, dies at 89". The Washington Post (inglise). Originaali arhiivikoopia seisuga 19.02.2017. Vaadatud 18.02.2017. "Miffy". Miffy koduleht (inglise). Vaadatud 18.02.2017.
Bad Salzuflen

Bad Salzuflen on linn Saksamaal Nordrhein-Westfaleni liidumaal Detmoldi ringkonnas Lippe kreisis. Asub kohas, kus Salze suubub Werre jõkke. Linnas asuvad soolased soojaveelised allikad, mille järgi linn nime on saanud. Asulat on kirjalikult mainitud 11. sajandi keskel nimega Uflahon. 2008. aastast on linn osa Teutoburgi metsa/Eggegebirge looduspargist. Register of German municipalities (2022), vaadatud 7.10.2023. http://wiki-de.genealogy.net/Bad_Salzuflen#Ortsursprung http://www.stadt-bad-salzuflen.de/
Gummersbach

Gummersbach on linn Saksamaal Nordrhein-Westfaleni liidumaal Kölni ringkonnas Oberbergi kreisis. Asulat on kirjalikult mainitud juba 1109. aastal nimega Gummeresbracht. Linnaõigused sai Gummersbach 1857. aastal. 1969 ja 1975 liideti suur osa tollastest Gimborni ja Lieberhauseni valdadest Gummersbachiga. Linnas asub Oberbergi toomkirik, mille vanimad osad pärinevad 11. ja 12. sajandist. Register of German municipalities (2022), vaadatud 7.10.2023. http://www.gummersbach.de/
Nomadic

Nomadic (aastail 1934–1974 Ingenieur Minard) on laevakompaniile White Star Line kuulunud tenderaurik, mis valmis Harland & Wolffi laevatehases Põhja-Iiri pealinnas Belfastis 25. aprillil 1911. Laeva kodusadamaks oli Cherbourg Prantsusmaal. Praegusel ajal asub laev aga Belfasti kuivdokis osana Titanic Quarter uusarendusest. See ehitati teeninduslaevaks Olympicu ja Titanicu tarvis, et vajadusel sadamates esimese ja teise klassi reisijaid ja nende pagasit ning postisaadetisi reisilaevadele vedada. See on tänapäeval ka ainuke säilinud White Star Line'ile kuulunud alus. Selle sõsarlaev oli Traffic. Olympic Titanic  Nomadic – pildid, videod ja helifailid Wikimedia Commonsis Philippe Delaunoy, "SS Nomadic: Titanic's Little Sister'" (Kirjastaja: The History Press Ltd; september 2019) ISBN 075098807X
Ravensburg

Ravensburg on linn Saksamaal Baden-Württembergi liidumaal Tübingeni ringkonnas, Ravensburgi kreisi keskus. Asub Bodeni järvest 17 km kirdes. Ravensburgi on kirjalikult mainitud 1088. aastal. 1276. aastal andis Rudolf I Ravensburgile vaba riigilinna staatuse. Register of German municipalities (2022), vaadatud 7.10.2023. Ravensburgi koduleht
Dmitri Itskov

Dmitri Itskov (sündinud 1980 Brjanskis) on vene ettevõtja, miljardär ja New Media Starsi juht.
Börge Hellström

Börge Lennart Hellström (25. september 1957 – 17. veebruar 2017) oli rootsi kriminaalkirjanik. Ta kirjutas teoseid kaasautorina koos Anders Roslundiga. Eesti keeles ilmunud: "Elajas". Tõlkija Mari Jesmin. Mirabilia, Eesti Raamat 2009, 256 lk "Hoiukapp 21". Tõlkija Mari Jesmin. Mirabilia, Eesti Raamat 2011, 335 lk ISBN 9789985658949 "Edward Finnigani õiglusjanu". Tõlkija Mari Jesmin. Mirabilia, Eesti Raamat 2012, 351 lk "Tunnelitüdruk". Tõlkija Mari Jesmin. Mirabilia, Eesti Raamat 2013, 272 lk ISBN 9789985659939 "Kolm sekundit" Tõlkija Mari Jesmin. Mirabilia, Eesti Raamat 2014, 415 lk ISBN 9789949525621 "Kaks sõdurit". Tõlkija Mari Jesmin. Mirabilia, Eesti Raamat 2016, 494 lk ISBN 9789949567300 2005 – Põhjamaade kriminaalkirjanduse auhind Klaasist Võti teose "Elajas" eest 2009 – Rootsi kriminaalkirjanduse auhind teose "Kolm sekundit" eest
11

◄ | 1. sajand eKr | 1. sajand | 2. sajand | ► ◄ | 10. aastad eKr | 0. aastad eKr | 0. aastad | 10. aastad | 20. aastad | 30. aastad | 40. aastad | ► ◄◄ | ◄ | 7 | 8 | 9 | 10 | 11 | 12 | 13 | 14 | 15 | ► | ►► 11. aasta pKr Artabanus III sai Partia valitsejaks 4. aprill – Drusilla, Germanicuse tütar Marcus Antistius Labeo, Rooma jurist
Priit Simson (alpinist)

Priit Simson (sündinud 19. novembril 1976) on eesti fotograaf ja alpinist. Alpinistina on ta tõusnud kahe seitsmetuhandelise mäe tippu. Ta on töötanud fotograafina Eesti Päevalehes. 2014. aastal asutas ta kunstialase loometegevusega tegeleva osaühingu Nu Blu.[viide?] Ta harrastab alpinismi 1999. aastast. Ta on tulnud 2006. aastal Eesti meistriks meeskondlikus jalgsi- ja mägimatkatehnikas. 2004. aasta juulis–augustis võttis ta osa Jaan Künnapi juhtimisel toimunud Eesti ekspeditsioonist Han-Tengrile, kus 5. augustil 2004 toimunud maavärin põhjustas jää- ja lumelaviini. Laviini puhkemise ajal jäid Eesti ekspeditsiooni liikmed, sealhulgas Simson, laviini alumisse ossa, kuid pääsesid õnnelikult ja organiseerisid laviinijäänute päästmistöid. Tipuüritus jäi katki. Simsonil (nagu ka teistelgi) jäi saavutatud tõusukõrguseks Han-Tengri mäel seekord 6000 m. 2006. aastal osales ta Matkamise ja Mägironimise Edendamise Klubi ekspeditsioonil Pamiiri ja selle käigus üritas ta koos kaaslastega tõusta kahele lähestikku asuvale seitsmetuhandelisele, ühele neist (Korženevskaja) osutus tipputõus edukaks. 2010. aasta juulis-augustis retkles ta koos kaaslastega Hiinas Kunluni mäestikus asuvail Koktaki, Qontagni ja Saldwori liustikel ja tõusis seal ühe kuuetuhandelise tippu (Lazio) uuel marsruudil ja liustike kõrval asuvale ühele viietuhandelise mäe tippu. 2011. aastal naasis ta Pamiiri ja tõusis seal kuuetuhandelise mäe tippu (Karl Marxi mäetipp). 2012. aastal võttis ta osa Andres Hiiemäe juhtimisel toimunud Eesti mägiekspeditsioonist Kesk-Pamiiri eesmärgiga taasvallutada Tartu ülikool 350 (6250 m) tipp. Ekspeditsiooni 18. päeval jõuti lõpuks eesmärgiks olnud mäe jalamile, 5669 m kõrgusele. Tipp vallutati kahe järgmise päevaga. 31. juulil 2012 tõusis ta koos 9 kaaslasega tippu. 2015. aasta juulis tõusis ta koos Priit Joosuga esimeste eestlastena Andides Alpamayo (5947 m) tippu. 2002 – Lenini mäetipp (7134 m) 2004 – Han-Tengri (jõudis 6000 m kõrgusele) 2006 – Korženevskaja (7105 m) 2010 – Lazio (6045 m) 2011 – Karl Marxi mäetipp (6723 m) 2012 – Tartu ülikool 350 (6250 m) 2018 – Kunchang Kangri (6801 m) 2014 – Aasta olemusfoto ("Kaotatud sõda") 2019 – Aasta olemusfoto (fotoseeria "Teistmoodi naabrid") Priit Simson[alaline kõdulink]. inforegister.ee Eestlased vallutasid Pamiiri mäed. 1.09.2006. Eesti Päevaleht. alpinism.ee Poliitika-Priit ja Pildi-Priit, mõlemad Simsonid. 14.02.2004. epl.delfi.ee Kristjan-Erik Suurväli. alpinism.ee Lood Han-Tengri laviinist. 07.08.2004. jkalpiklubi.ee Ajalugu 2000–2009. ajaveeb.alpinism.ee Ülevaade Eesti alpinismi ajaloost. jkalpiklubi.ee Ülikooli mäetipu vallutuse raske tee. ajakiri.ut.ee AASTA PRESSIFOTO 2014 TIITLIGA PÄRJATI DMITRI KOTJUHI FOTO VIHMASEL VALLIMÄEL LUND OOTAVATEST AMBLA SUUSALASTEST epfl.ee, 6. märts 2015 Tallinnas avati pressifoto aastanäitus ja avalikustati fotopreemiate võitjad epfl.ee, 6. märts 2020 Viitamistõrge: Rühma "" <references>-siltide vahel oleval <ref>-sildil nimega "alpi" puudub sisu. Marii Karell. Priit Simson – mägironijast fotograaf, epl.ee, 9. aprill 2005. "Et mäe jalamile jõuda, oli paras seiklus!". 23.08.2012ohtuleht.ee
Lõhevulkaan

Lõhevulkaan on vulkaan, mille puhul laava voolab välja maakoores olevate lõhede kaudu ning võib küllaldase laavakoguse korral katta suuri maa-alasid. Lõhevulkaani laava on enamasti basaltse koostisega ja seega suhteliselt hästi voolav. Praeguse tuntuima esinemispaiga järgi tuntakse lõhevulkaane ka Islandi tüüpi vulkaanide nime all. Varem arvati, et Islandi tüüpi vulkaanid on midagi erakordset ja omast vaid Islandile, kuid tegelikult on selline vulkanism Maal väga levinud. Ta on meie pilgu eest reeglina hästi varjatud, sest toimub enamasti ookeani põhjas. Island on saar, mis paikneb ookeani keskaheliku kohal, olles põhimõtteliselt üle merepinna kergitatud osa ookeani põhjast. Sellised vulkaanid tekivad ookeani keskahelikes, kus toimub ookeanibasseini laienemine. Sellega seostub ka magma basaltne iseloom, mis on ookeanilise maakoore aluse peridotiitse vahevöö osalise sulamise tulemus. Lõhevulkaan kujutab endast vedela magmaga daiki, mis on jõudnud maapinnani. Lõhevulkaanid võivad põhjustada nn laavafontääne. Lõhevulkaane ei peeta üldiselt eraldi vulkaanitüübiks, sest aja jooksul asendub piklik lõhe ühe või mitme kesklõõriga ning areneb välja kiht- või kilpvulkaan(id). Ühe purske ajal võib avanenud lõhesid olla ka mitu. Vulkaanilise aktiivsuse lakates magma tardub ning pitseerib lõhe kinni ning uuesti ta tavaliselt enam ei avane. Küll aga võib aja jooksul tekkida uus eelmisega paralleelne lõhe. Tuntuim ja hävitavaimate tagajärgedega lõhepurse toimus Islandil 1783. aastal. Laki vulkaan paiskas siis välja 12 km³ laavat, mis kattis 565 km² suuruse ala. Koos kaasmõjudega oli see Islandi elanikele üks ajaloo suurimaid katastroofe. Hukkus suurem osa kariloomadest, hävis saak ning nälga suri veerand Islandi elanikest.
Big Game

„Suur mäng“ („Big Game“) on 2014. aastal valminud Soome film, mida peeti 2014. aasta lõpu seisuga Soome kalleimaks filmiks. Isa saadab poja, 13-aastase Oskari, sünnipäevaööl metsa hirvejahile. Eduka jahiga peab Oskari tõestama kogukonnale oma meheikka jõudmist. Teel isa poolt kaardil märgitud jahipiirkonda leiab Oskari metsast Air Force One pardalt päästekapsliga metsa katapulteerunud Ameerika presidendi ja hiljem ka tema vasaku jala kinga, mille ta presidendile tagastab. Oskari vabastab päästekapslist presidendi ja koos asutakse liikuma kaardil märgitud jahikoha suunas. Teel avaldab president muu hulgas Oskarile, et üheks tema suurimaks eneseületuseks oli olukord, kus ta pärast vältimatut tualeti külastamist ja asjaajamise käigus kogemata juhtunud püksisääre märgamist, pidi näitama kaamerate ees esinedes endast välja, et on maailma võimsaima riigi juht, ja unustama ebaolulise. Isa poolt kaardil märgitud paika jõudes leitakse eest sügavkülmik, mille sees isa poolt Oskarile igaks juhuks valmis pandud külmutatud hirve pea. Hiljem kasutavad Oskari ja president külmikut nii õhus lendamiseks kui ka vee all ja peal edasiliikumiseks. Filmi lõpul on kogukond veendunud, et jahisaagi (USA president) poolest on Oskari igati vääriline meheikka astuma. "BIG GAME (12A)". British Board of Film Classification. 10. aprill 2015. Vaadatud 4. mail 2015. "Big-budget Finnish film earns positive early reviews". Yle Uutiset. 13. september 2014. Vaadatud 4. veebruaril 2015. "Big game": inglise keeles 'suurulukid'. Eraldi, big: suur; game: (jahi)saak; salaplaan; riskantne ettevõtmine jne (viide presidendi vastu sepitsetud vandenõule). "big game" [suurulukid]. oxforddictionaries.com (inglise). Oxford University Press. Originaali arhiivikoopia seisuga 19.02.2017. Vaadatud 18.02.2017.
Eesti NSV Siseministeeriumi Riiklik Autoinspektsiooni Valitsus

Eesti NSV Siseministeeriumi Riiklik Autoinspektsiooni Valitsus oli Eesti NSV Siseministeeriumi allasutus, mis tegeles mootorsõidukite registreerimise, tehnilise kontrolli ja liiklusohutuse tagamisega. Inspektsioon loodi 1950. aastal ning lõpetas oma tegevuse pärast politseiseaduse vastuvõtmist 1990. aastal. Asutuse liiklusjärelvalve ülesanded võttis üle taasloodud Eesti Vabariigi politsei liikluspolitsei büroo ning Transpordi- ja Sideministeeriumi Eesti Vabariigi Riiklik Liiklusohutusamet. Aastatel 1980–1989 oli valitsuse ülem Hellat Rumvolt. 1970–1990 oli ülema asetäitja Ants Väravas. Valitsus koosnes tehnilise järelevalve osakonnast, mille juht oli Enn Saik, liikluspatrullteenistuse osakonnast, jälitusjaoskonnast, maanteeliiklusosakonnast, mille alluvusse kuulus inseneriteenistuse grupp, ning riiklikust registreerimis- ja eksamijaoskonnast. Vabariikliku Autoinspektsiooni alluvuses tegutses ka RAI eskortrühm, mille komandör oli 1982. aastal Jaan Toots. Eesti Riiklik Autoregistrikeskus, mis moodustati Riikliku Autoinspektsiooni Valitsuse Vabariiklikust Registreerimise- ja Eksamijaoskonnast Vabariiklik Autoinspektsioon, www.eki.ee Eesti Vabariigi Riikliku Liiklusohutusameti põhimääruse kinnitamise kohta, RT 1991, 15, 216 Eesti NSV Siseministeeriumi Riikliku Autoinspektsiooni Valitsuse ülem, miilitsapolkovnik Hellat Rumvolt, www.meediateek.ee VÄRAVAS, Ants (10. VI 1937 Tallinn – 20. VIII 2018 Tallinn), www.esbl.ee Vabariikliku Autoinspektsiooni eskortrühm (1982), www.efis.ee
Manel Navarro

Manel Navarro Quesada (sündinud 7. märtsil 1996 Sabadellis) on Hispaania laulja, laulukirjutaja ja kitarrist. Navarro esindas Hispaaniat 2017. aasta Eurovisiooni lauluvõistlusel Kiievis lauluga "Do It for Your Lover". Laul jäi finaalkontserdil viimaseks – sai viie punktiga 26. koha. Hispaania eelvoorus saavutas ta võidu vastuolulisel moel. Telehääletusel saavutas Navarro kolmanda koha, kuid jäi žürii häältega lõpuks jagama esikohta Mirelaga. Kuigi reeglite järgi oleks pidanud võitma rahvahääletusel enim hääli saanud laulja, muudeti viimasel hetkel reegleid ja võitjaks tunnistati žürii lemmik. "HIIGELSKANDAAL: Hispaania eurolaulukonkursi võitja selgus läbi pettuse?". publik.delfi.ee. 13.2.2017. Vaadatud 14.5.2017
Levina

Isabella Lueen (esinejanimega Levina; sündinud 1. mail 1991 Bonnis) on Saksamaa laulja ja laulukirjutaja. Levina esindas Saksamaad 2017. aasta Eurovisiooni lauluvõistlusel Kiievis lauluga "Perfect Life". Laul jäi finaalkontserdil kuue punktiga eelviimaseks – sai 25. koha. Tema debüütalbum "Unexpected" ilmus 2017. aasta aprillis.
Eesti NSV Siseministeeriumi 6. osakond

Eesti NSV Siseministeeriumi 6. osakond oli Eesti NSV Siseministeeriumi struktuuriüksus, mis tegeles organiseeritud kuritegevuse vastu võitlemisega. Vastavalt NSV Liidu Siseministeeriumi 05.08.1988 kolleegiumi otsusele nr 8 ja Eesti NSV siseministri 10.05.1989 käskkirjale nr 41 otsustati moodustada organiseeritud kuritegevuse vastu suunatud võitluse tõhustamiseks Eesti NSV siseministeeriumis 6. osakond. 12.02.1991 moodustati Eesti Vabariigi Siseministeeriumi käskkirjaga nr 42, 6. osakonna baasil Eesti Kaitsepolitsei. ülem Olev Laanjärv 11.05.1989 – 18.04.1990 ülem Jüri Nurme 27.04.1990 – 19.11.1990 ülem Jüri Vunk 19.11.1990 – ülema asetäitja Aleksandr Mažajev 29.05.1989 – ENSV Siseministeeriumi 6. osakond (1989 - 1991)[alaline kõdulink], The National Archives of Estonia
Simon Helberg

Simon Maxwell Helberg (sündinud 9. detsembril 1980 Los Angeleses) on USA näitleja, koomik ja muusik. Tema tuntuim roll on Howard Wolowitz CBS-i komöödiasarjas "Suure Paugu teooria" ("The Big Bang Theory"), kus ta teeb kaasa alates 2007. aastast. Rolli eest sai ta 2013. aastal kriitikute auhinna (Critics' Choice Television Award). 2016. aastal mängis ta pianisti Cosmé McMooni filmis "Florence Floster Jenkins" koos Meryl Streepi ja Hugh Grantiga. Rolli eest pälvis Helberg nominatsiooni 2017. aasta Kuldgloobuste jagamisel parima meeskõrvalosatäitja kategoorias. Simon Helberg andmekogus IMDb (inglise)
Slovjanoserbsk

Slovjanoserbsk on alev Ukrainas Luhanski oblastis, Slovjanoserbski rajooni keskus, Asub Donetsi paremkaldal umbes 30 km kaugusel Luhanskist loodes. Slovjanoserbski asutasid 1753. aastal Serbia husaarid, kes olid sinna toodud kaitsmaks Venemaa lõunapiire türklaste rünnakute eest. Alguses oli asula nimi Pidgirne, kuid 1784 sai nimeks Donetske ja 1817 Slovjanoserbske ning asulast sai maakonnalinn. 1883 jäi ilma linnaõigustest. 1960 nimetati aleviks. 2014. aastast on linn venemeelsete mässuliste kontrolli all. 2001. aasta rahvaloenduse andmeil elas Slovjanoserbskis 8207 inimest, kellest 61,72% emakeeleks oli vene keel, 37,54% emakeeleks oli ukraina keel, 2014. aastal alanud Venemaa-Ukraina sõja ajal võtsid valitsusvastased relvajõud asula oma kontrolli alla. "Розподіл населення за рідною мовою на ukrcensus.gov.ua". Originaali arhiivikoopia seisuga 31. juuli 2014. Vaadatud 18. veebruaril 2017.
Mayim Bialik

Mayim Chaya Bialik (sündinud 12. detsembril 1975 San Diegos) on USA näitleja ja neuroteadlane. Aastatel 1991–1995 mängis ta peaosa NBC situatsioonikomöödias "Blossom". Alates 2010. aastast on ta mänginud CBS-i komöödiasarjas "Suure Paugu teooria" ("The Big Bang Theory") doktor Amy Farrah Fowlerit, mille eest on teda esitatud auhindadele kandideerima mitmes kategoorias. Muude auhindade hulgas on ta võitnud 2016. aastal kriitikute auhinna (Critics' Choice Television Award) parima naiskõrvalosatäitjana komöödiasarjas. Bialik kasvas juudi perekonnas. Tema vanavanavanaisa onu oli moodsa heebrea kirjanduse üks rajajaid, Iisraeli rahvuspoeet Chaim Nachman Bialik. Koduleht Mayim Bialik andmekogus IMDb (inglise)
12

◄ | 1. sajand eKr | 1. sajand | 2. sajand | ► ◄ | 10. aastad eKr | 0. aastad eKr | 0. aastad | 10. aastad | 20. aastad | 30. aastad | 40. aastad | ► ◄◄ | ◄ | 8 | 9 | 10 | 11 | 12 | 13 | 14 | 15 | 16 | ► | ►► 12. aasta pKr Annius Rufus määrati Juudamaa prefektiks. 31. august – Caligula, Rooma keiser ...
Warren Frost

Warren Frost (5. juuni 1925 Newburyport, Massachusetts – 17. veebruar 2017 Middlebury, Vermont) oli USA teatri- ja filminäitleja. Üks tema tuntumaid rolle oli doktor Will Hayward telesarjas "Twin Peaks". Aastail 1991–1995 tegi ta kaasa telesarjas "Matlock" ja 1992–1998 telesarjas "Seinfeld". "Warren Frost, Who Played Doc Hayward on 'Twin Peaks,' Dies at 91". Hollywood Reporter (inglise). 17.02.2017. Warren Frost andmekogus IMDb (inglise)
Johnny Galecki

John Mark Galecki (sündinud 30. aprillil 1975 Brees Belgias) on USA näitleja. Ta on tuntud tänu David Healy rollile ABC situatsioonikomöödias "Roseanne" aastatel 1992–1997 ja Dr. Leonard Hofstadterina CBS komöödiasarjas "Suure Paugu teooria", kus teeb kaasa alates 2007. aastast. Galeckil oli paar aastat suhe näitleja Kaley Cuocoga, kui mõlemad mängisid "Suure Paugu teoorias". Paar läks lahku 2009. aasta detsembris. IMDb link puudub Johnny Galecki andmekogus IMDb (inglise)